Subject: FW: Saare tee teed ja tehnovõrgud kooskõlastamine
From: Laur Kõiv <[email-masked]>
To: "MNT Teed" <[email-masked]>
Date: Thu, 18 Dec 2025 13:03:27 +0200

Tere

Palun registreerida minule täitmiseks

Delta viit 7.1-2/25/14557-6

Parimate soovidega

Laur Kõiv

Peaspetsialist

Tehnovõrkude üksus

Planeerimise osakond

55901417

Teelise 4 / 10916 Tallinn /  <https://www.transpordiamet.ee/>
Transpordiamet

From: Maarja Maltsaar <[email-masked]>
Sent: Thursday, December 18, 2025 12:53 PM
To: Laur Kõiv <[email-masked]>
Cc: Merike Joonsaar <[email-masked]>
Subject: RE: Saare tee teed ja tehnovõrgud kooskõlastamine

Tere

Kooskõlastuste käigus on tulnud lahenduses ette muudatusi. Kuna
trassivalikut on muudetud, siis saadan teile trassivaliku tutvumiseks.

Muutunud on sideühenduse asukoht ning veetrassi asukoht, sest erakinnistu
omanikud on valdavalt trassi kulgemisele oma kinnistutel vastu. Jään
ootama teilt tagasisidet, kas trassivalik on sobiv, et saaksime projektis
teha vajalikud korrektuurid ja see teile uuesti kooskõlastamiseks saata.

Häid saabuvaid pühi!

| Maarja Maltsaar

+372 5650 6601

 <mailto:[email-masked]> [email-masked]

Lelle 24-64 (15.korrus), Tallinn

 <https://tmodel.ee/>  <https://www.facebook.com/tmodel.ee>
<https://goo.gl/maps/LB473nepcXijv5FX8>

From: Laur Kõiv <[email-masked]
<mailto:[email-masked]> >
Sent: Thursday, July 17, 2025 8:51 AM
To: Maarja Maltsaar <[email-masked]
<mailto:[email-masked]> >
Cc: Merike Joonsaar <[email-masked]
<mailto:[email-masked]> >
Subject: RE: Saare tee teed ja tehnovõrgud kooskõlastamine

Lp Maarja Maltsaar

OÜ T-Model

 <mailto:[email-masked]> [email-masked]

01.07.2025 esitasite taotluse kooskõlastada Saare tee teede ja
tehnovõrkude projekti.

Tehnovõrgud on projekteeritud riigitee nr 11110 Nehatu-Loo-Lagedi tee km
2,94-3,74 teemaale ja kaitsevööndisse.

Oleme tutvunud esitatud tehnovõrkude projektide materjalidega ning esitame
tähelepanekud, mille osas palume projekte korrigeerida. Projekti
koostamisel palume juhinduda Transpordiameti juhendist:
<https://www.transpordiamet.ee/media/2763/download> Nõuded tehnovõrkude
teemaale paigaldamise kavandamisel.

Projekti teede osale esitab täiendavad tähelepanekud Merike Joonsaar
eraldi.

24010E - SAARE MAAÜKSUSE DP ALA TUGEV- JA NÕRKVOOLUPAIGALDISED

1.	Tehnovõrgu paiknemise asukoha ja sügavuse osas järgida
Transpordiameti juhendis tabelis 1 toodud väärtusi (sh teepiirde all tuleb
tehnovõrk rajada 2,5m sügavusele).

2.	Projekti asendiplaanil peavad olema ära näidatud tehnovõrgu
kaugused iseloomulikes kohtades teekatte servast ja/või tee teljest ning
teemaa piirist, avatud kaeve korral ehituskaeviku piirjooned,
ristisuunalistel kinnistel läbiminekutel puurimiskaevikute kaugused
teekatte servast. Asendiplaani joonistel tuua riigitee maaüksuse ulatuses
välja tehnovõrgu sügavus ning kaitsetoru nõuded iga trassi lõigu kohta.

3.	Avatud kaevikute (sh puurimiskaevikute) paiknemine ja kaugused ei
vasta nõuetele. Avatud kaevikud (sh puurimiskaevikud) ei tohi olla tee
nõlva alumisele joonele lähemal kui 1,0 m või nõlva puudumisel teekatte
servale lähemal kui 3,0 m, eriti kitsastes oludes lähemal kui 2,0 m.
Avatud kaeviku serva vähim kaugus kraavi välisnõlvast on 1,0m. Eeltoodud
nõude täitmisel tuleb arvestada tehnovõrgu rajamissügavust ja mulde
varisemisnurka (kaeviku sügavus, varisemisnurk 1:1).

4.	Materjalide hulgast puudub ristmeväljajoonis riigiteega ristumise
osas. Palume esitada. Joonistele tuleb kanda olemasoleva tee ja teekatte
kontuur, olemasolevate ja projekteeritava Tehnovõrgu asukoht ja nende
sügavused maapinnast ning teekattest, teemaa piirid, puurimiskaevikute
asukohad ja kontuurid ning nende kaugused teekattest ja/või muldkeha
alumisest nõlvajoonest, kaitsetoru paiknemine. Horisontaalne mõõtahel
siduda tee teljega.

5.	Seletuskirjas palume kajastada TRAM maaüksustele rajatavate
tehnovõrkude sügavuse ja kaitsetorude tugevuse andmed.

6.	Seletuskirja palume lisada, et tehnovõrkude teemaale paigaldamisel
on kõrvalekalded kooskõlastatud projektist keelatud.

Lisaks, et Tehnovõrgu riigiteealusele maale paigaldamise korral peab
tehnovõrgu omanik enne projekti realiseerima asumist esitama
Transpordiametile vormikohase taotluse koos projektis kooskõlastatud
asukoha-skeemiga tehnovõrgu paigaldamise ja talumise lepingu sõlmimiseks
(vorm saadaval Transpordiameti kodulehel). Sõlmitud leping on aluseks
riigitee alusel maal projektijärgsete tööde teostamiseks vajaliku
liiklusväliste tööde loa väljastamiseks.

7.	Materjalide hulgast puuduvad IKÕ plaanid. Palume esitada isikliku
kasutusõiguse ala plaanid vastavalt Transpordiameti juhendile
<https://transpordiamet.ee/sites/default/files/documents/2025-06/Riigivara
%20kasutamiseks%20andmise%20juhend.pdf>
https://transpordiamet.ee/sites/default/files/documents/2025-06/Riigivara%
20kasutamiseks%20andmise%20juhend.pdf.

8.	Sidetrassi liitumise paiknemise osas juhtisime 12.09.2024 kirjaga
nr 7.1-2/24/14557-4 tähelepanu, et esitatud asendiplaanil kajastatud
asukoht ei ole sobiv ning asub riigitee nr 11110 Nehatu-Loo-Lagedi
teepeenral ning teekattele lähedal. Lisaks palusime leida liitumispunkti
asukohaks sobivam koht, kus ELASA side maakaabel asub teekattest eemal (nt
lõunapool paiknev muhvi asukoht). Samuti lisasime, et tee muldesse
kaevusid mitte kavandada. Esitatud kirjas viitasime ka asjaolule, et
asendiplaani geodeetiline alusplaan oli puudulik ning esitatud
asendiplaani järgi ei olnud võimalik tehnovõrkude riigi transpordimaale
rajamise võimalikkust täpselt hinnata.

Hetkel esitatud projekti asendiplaanilt nähtub, et sidetrassi liitumise
asukohas on kaevik ikkagi liiga lähedal teekattele ca 1m, samas nähtub, et
planeeritav kaevik nihkub veelgi teekatte poole, kuna asendiplaanil
kajastatud kaevik ei arvesta hetkel olemasoleva sidetrassi lahti kaevet
piisavalt. Seega sidetrassi liitumise asukohas tehtavad tööd kahjustaks
suure tõenäosusega riigitee konstruktsiooni. Juhime tähelepanu, et
riigitee nr 11110 teelõik km 2,145-3,958 oli rekonstrueerimistööde objekt
2019 aastal.

Samuti juhime tähelepanu, et asendiplaanil ei ole ka geoalus piisav,
puuduvad kõrgusarvud TRAM maaüksusel (sidekaevu asukohas) ja riigitee
nõlva kontuur.

Lisaks juhime tähelepanu, et planeeritav sidekaev jääb samuti liiga
lähedale riigiteele ja riigitee muldele.

Seega palume kaaluda alternatiivseid lahedusi sidetrassi liitumise osas
ning võimalusel kaaluda liitumiseks olemasolevat ELASA kaevu, mis paikneb
riigiteede nr 11110 ja nr 11302 ristmiku asukohas.

Nt alternatiivne sidetrassi lahendus või siis sidetrassi kulgemine samas
koridoris planeeritava veetoruga (Pargi tee).

Lisame juurde, et hetkel esitatud lahenduse korral tuleb kindlasti näha
ette riigitee teekatendi konstruktsioonide taastamine.

Riigitee teekatendi konstruktsiooni taastamise projekteerimisel tuleb
lähtuda „Tee ehitusprojektile esitatavad nõuded“ (MKM 09.01.2020 määrus nr
2), tee ehitamise kvaliteedinõuetest ja projekteerimisnormidest (EhS § 96
lg 3, § 99 lg 4) ning Transpordiameti juhenditest (
<https://transpordiamet.ee/maanteed-veeteed-ohuruum/tee-ehitus/juhendid>
https://transpordiamet.ee/maanteed-veeteed-ohuruum/tee-ehitus/juhendid).
Avalikult kasutatavatele teedele projekti koostamiseks ja ehitamiseks on
nõutav vastava tegevusala kvalifikatsioon (EhS § 24) ning
projekteerimistingimused riigiteedele annab Transpordiamet.

Lisaks juhime tähelepanu, et TRAM maaüksusel saame lubada ainult nn
uputatavaid kaeve (antud kaevu osas esitada läbilõige ja tüüpjoonis ning
kajastada vastav info seletuskirjas ning asendiplaanil). Lisaks kajastada
info läbilõikel ja joonistel kui sügavale jääb kaev maapinnast.

Asendiplaanil kajastatud projekteeritava sidekaevu asukohas, oranžide
kontuuride osas puudub vaste tingmärkides.

9.	Töö nr.24084. Saare tee tehnovõrgud. Saare tee, Loo alevik, Harju
maakond, Eesti Välisveevarustus ja kanalisatsioon.

Palume asendiplaanil kajastada kaevikute kaugused kraavi välisnõlvast
antud asukohtades (V-5, V-6).

Lisaks palume võimalusel kaevikut ja V-6 asukohta nihutada nn põhja
suunas, et kaeviku serva vähim kaugus kraavi välisnõlvast jääks vähemalt
1,0m kaugusele.

Palume edastada tehnovõrkude osas täiendatud projekt aadressile
<mailto:[email-masked]> [email-masked].

Juhime tähelepanu, et uute materjalide esitamisel võib märkuseid ning
asjaolusid lisanduda.

Parimate soovidega

Laur Kõiv

Peaspetsialist

Tehnovõrkude üksus

Planeerimise osakond

55901417

Teelise 4 / 10916 Tallinn /  <https://www.transpordiamet.ee/>
Transpordiamet

From: Maarja Maltsaar < <mailto:[email-masked]>
[email-masked]>
Sent: Tuesday, July 1, 2025 1:07 PM
To:  <mailto:[email-masked]> [email-masked]
Subject: Saare tee teed ja tehnovõrgud kooskõlastamine

Tere

Edastan kooskõlastamiseks Saare tee teede ja tehnovõrkude projekti.

<https://www.dropbox.com/scl/fo/c4yyv9ry6veishnqht2ee/AD331TXYU39m_ZBW6LNL
ris?rlkey=qhr59z0tfxm0h4kc86dyhp59t&st=avt3zvnb&dl=0>
https://www.dropbox.com/scl/fo/c4yyv9ry6veishnqht2ee/AD331TXYU39m_ZBW6LNLr
is?rlkey=qhr59z0tfxm0h4kc86dyhp59t&st=avt3zvnb&dl=0

Lugupidamisega

| Maarja Maltsaar

+372 5650 6601

 <mailto:[email-masked]> [email-masked]

Lelle 24-64 (15.korrus), Tallinn

 <https://tmodel.ee/>  <https://www.facebook.com/tmodel.ee>
<https://goo.gl/maps/LB473nepcXijv5FX8>